Kuburan kéwan

ing Hartsdale, New York]]

**Kuburan kéwan** ya kuwi kuburan kanggo kéwan. Senadyan pamumulé lan ngubur kéwan klangenan wis dipraktèkaké wiwit jaman kuna, kuburan sing kusus kanggo kéwan ora lumrah nganti pungkasan abad kaping-19.

## Sajarah 
 ing the Louvre]]
Akèh kabudayan manungsa ngubur jisiming kéwan. Contoné wong Mesir Kuna mumifikasi lan ngubur kucing, sing dianggep déwata; salah sijiné kuburan kéwan lawas dhéwé iku kuburan kéwan Berenice, sing mliginé dienggo ngubur kucing, lan ditemokaké nalika èkskavasi plabuhan Berenice Troglodytica ing taun 2011 lan dienggo antara abad kapisan lan kapindho Masèhi. Para arkéolog nemokaké menawa asu dikubur ing sandhingé manungsa ing Sibéria nganti sakiwa tengené 8.000 taun kapungkur. Kuburan asu Ashkelon, iku kuburan kéwan klangenan sing dikawruhi lan gedhé dhéwé. Kuburan iki ditemokaké ing Taman Nasional Ashkelon, Ashkelon, Israèl.

*Hiran Minar* cedhak Lahore, Pakistan iku menara mesjid sing dibangun ing sakiwa tengené taun 1606 Masèhi déning Maharaja Mughal Jahangir kanggo memulèni antilop kéwan klangenané sing ajeneng Mansraj.

Taman Hyde Park ing Kutha London iku manten situs kuburan kéwan klangenan ora resmi antara taun 1881 lan 1903, ing kebon juru kunci taman iki. Saka olèhé ngubur "Cherry" nganti ditutup resmi ing taun 1903, kuburan iki nampa 300 kéwan sing dipendhem mawa kijing miniatur, karo panguburan kusus asu maskot Angkatan Laut Krajan Britani "Prince" ing taun 1967.

 (Kuburan para asu)]]
Cimetière des Chiens ing Asnières-sur-Seine, Paris, saka taun 1899, iku sawijining kuburan kéwan klangenan sing mirunggan lan inukir. Kuburan iki dianggep salah sijiné nékropolis kéwan umum kapisan saindhenging donya.

Kuburan kéwan Amérika Sarékat sing gedhé lan lawas dhéwé iku Kuburan Kéwan Hartsdale ing Hartsdale, New York. Kuburan iki asalé saka taun 1896, nalika ada dhokter kéwan sing nyambut gawé saka Manhattan ngolèhaké wong wadon sing ndarbèni asu ngubur asuné ing kebon apèlé ing jènging wukiré. Saiki papan iki dadi kuburan kanggo 80.000 kéwan, kalebu kéwan misuwur kayata kucingé Mariah Carey ajeneng Clarence lan Ming si macan. Situs kapratélakaké ing Pratélan Nasional Amérika Sarékat ngenani Papan Historis ing taun 2012. Sawetara kuburan kéwan Amérika liyané sing misuwur ikut kalebu Aspin Hill Memorial Park ing Silver Spring, Maryland, papan iki diduga sing lawas dhéwé kapindho ing Amérika Sarékat, karo kuburan kéwan ing Calabasas, California, ing ngendi jarané Hopalong Cassidy sing jenengé  Topper, asuné Steven Spielberg sing ajinis Jack Russell Terrier, lan asuné Rudolph Valentino sing nduwé jeneng Kabar, dipendhem.

## Dikubur karo manungsa 
Ing sawatara kuburan, kayata Aspin Hill Memorial Park, jisim manungsa lan kéwan bisa dikubur bebarengan. Ing Januari 2010, Rad Dhestrik West Lindsey mènèhi idin kanggo situs ing désa Stainton by Langworth kanggo mendhem jisim kéwan bebarengan karo kéwan minangka bagéan saka situs "kurburan ijo", lan ndadèkaké situs iki kapisan ing Inggris, ing ngendi kéwan klangen bisa dipendhem bebarengan karo sing ndarbèni.
Ing taun 2011, Nagara bagéan New York resmi ngadhopsi kawicaksanan sing ngolèhaké wong dikubur ing kuburan kéwan, nanging kuburan kéwan iku ora olèh ngiklanaké utawa njaluk béa panguburan.

## Gladri 
### Asia

File:Hiran Minar- monument to Mansraj.jpg|*Hiran Minar* cedhak Lahore, Pakistan
File:Meher Babas Animal Tombs.jpg|Kuburan kéwan Meher Baba ing Meherabad Dhuwur

### Éropa

File:Wien - Tierfriedhof (2).JPG|Kuburan kéwan ing Wina, Ostenrik
File:Pet cemetery, Helsinki, Finland 4.jpg|Kuburan kéwan ing Helsinki, Finland
File:Tierheim-Berlin-Friedhof-01.jpg|Kuburan kéwan ing Berlin, Jerman
File:Karoliniškės Pet Cemetery, 2015 13.JPG|Kuburan kéwan ing Vilnius, Litowen
File:Pet Cemetery (Portugal, 1994).jpg|Kuburan kéwan ing Lisbon, Portugal
File:Pet cemetery at Lisbon Zoo (2024).jpg|Kuburan kéwan ing Lisbon, Portugal
File:Tombstones at Lisbon zoo pet cemetery.jpg|Kijing kuburan kéwan ing Lisbon, Portugal
File:Kaknas 2007 3.jpg|Kuburan kéwan ing Stockholm, Swèdhen

### Amérika Lor

File:Pet Cemetery -San Francisco-3.jpg|Kuburan kéwan ing Presidio of San Francisco, California, Amérika Sarékat
File:Dog funeral, 10-7-21 LOC npcc.05120.jpg|Kuburan asu ing Aspin Hill Memorial Park (1921) ing Silver Spring, Maryland
File:Pet Cemetery -- Sante Fe, Texas.jpg|Kuburan kéwang ing Santa Fe, Texas
File:Hale's Half Acre Pet Cemetery -- Houston.jpg|Kuburen kéwan Hale's Half Acre ing Houston, Texas

### Oséaniya

File:Corrigin Dog Cemetery, 2018 (01).jpg|Kuburan asu Corrigin ing Corrigin, Ostrali Kulon

## Réferènsi 
## Delengen uga 
* Pet Sematary (film 2019)

## Pranala njaba 
* Virtual Pet Cemetery - AnimalPlatform Memorials kanggo Pets  
* International Association of Pet Cemeteries & Crematories 
* Asosiasi Interfaith Animal Chaplains  
* Pemakaman Virtual Pet  
* Pemakaman Pet Virtual 
* Pet Cemeteries  - slideshow by *Life magazine* 
* Pet Cemetery Directory - kanggo pemakaman pet antarané AS lan Kanada
* Sajarah Asem Petil Bukit Aspin